cyanic-selkie/wikianc huggingface dataset:
Ներզատական համակարգ
Հորմոնների ազդեցության մեխանիզմները
Գոյություն ունի հորմոնների և թիրախ-բջիջների փոխազդեցության երկու մեխանիզմ. Ստերոիդային հորմոնների ընկալիչների մեծ մասը տեղակայված է բջիջների կորիզում, բացառությամբ գլյուկոկորտիկոիդային ընկալիչների, որոնք ազատ վիճակում գտնվում են կորիզաթաղանթի մակերեսին։ Հորմոնի բացակայության դեպքում ներբջջային ընկալիչները ակտիվ չեն և միացած են հատուկ սպիտակուցի հետ։ Հորմոնի միացման դեպքում ընկալիչներն ազատվում են սպիտակուցից և հորմոնի հետ միասին տեղափոխվում կորիզային ԴՆթ։
Հորմոնների ազդեցության կարգավորումը
Հորմոնների ազդեցության կարգավորումն իրագործվում է հետադարձ կապով։ Հորմոնի քանակի ավելացումը կարող է առաջ բերել թաղանթային ընկալիչների թվի ու զգայունության նվազում և թիրախ-բջջի զգայունության անկում (դեսենսիտիզացիա կամ դեսենսիբիլիզացիա, down regulation - ներքև կարգավորում)։ Հորմոնների քանակի անբավարարության դեպքում բջջային ընկալիչների քանակն ու դրանց զգայունությունը կարող է բարձրանալ (սենսիտիզացիա կամ սենսիբիլիզացիա, up regulation - վերև կարգավորում) տվյալ հորմոնի նկատմամբ։
Հորմոնների արտադրման մեխանիզմում գործում են հետադարձ բացասական և դրական կապեր։ Հետադարձ բացասական կապը հանդիսանում է հորմոնների արտադրության կարգավորման գերիշխող եղանակ։
Հորմոնների ֆունկցիոնալ նշանակությունը
Կա հորմոնների ազդեցության երկու տեսակ՝ մորֆոգենետիկական և ֆունկցիոնալ։ Հորմոնի մորֆոգենետիկական ազդեցությունն արտահայտվում է օրգանիզմի աճի, օրգանների ձևի և կառուցվածքի փոփոխությամբ։ Տարբերում են ֆունկցիոնալ ազդեցության հետևյալ ձևերը.
Հիպոթալամուս-հիպոֆիզային համակարգ
Հիպոթալամուս-հիպոֆիզային համակարգը կարևոր և կենտրոնական դեր է կատարում օրգանիզմի ֆունկցիաների հորմոնային կարգավորման օղակում։ Հիպոթալամուսի գլխավոր դերն այն է, որ օրգանիզմի տարբեր հատվածներից ստանալով զգայական ազդակներ, դրանք վերափոխում է քիմիական ազդակների, այսինքն, սինթեզում է հորմոններ, որոնք ազդում են անմիջապես էֆեկտոր օրգանների վրա, կամ էլ ազդում են հիպոֆիզի վրա, որն էլ իր հերթին կարող է իր հորմոններով կարգավորել այլ ներզատական գեղձերի աշխատանքը ։
Հիպոթալամուս-ադենոհիպոֆիզային համակարգի հիմնական նշանակությունն ադենոհիպոֆիզի հորմոնային ֆունկցիայի հսկողությունն է, որն իրականացվում է հիպոթալամուսում արտադրվող լիբերիններով և ստատիններով։ Լիբերիններն ու ստատինները ադենոհիպոֆիզ են անցնում դռներակային անոթային համակարգով։
Հիպոֆիզ (Մակուղեղ)
Հիպոֆիզի կողմից արտադրվող շատ հորմոններ կարգավորում են այլ ներզատական գեղձերի և օրգանների աշխատանքը։ Մարդու հիպոֆիզը կշռում է 0,5-0,7 գ, տեղադրված է գանգի սեպոսկրի թրքական թամբի վրա և կոթունի միջոցով կապված է միջանկյալ ուղեղին։ Հիպոֆիզի առջևի բիլթը կազմված է գեղձային էպիթելից, որը միջին գոտու հետ կազմում է ադենոհիպոֆիզը, իսկ հետին մասն ունի նյարդային ծագում, որը կուտակում է հիպոթալամուսում սինթեզվող երկու հորմոններ՝ հակամիզամուղային և օքսիտոցին։ Հիպոֆիզի թերֆունկցիայի կամ հեռացման դեպքում օրգանիզմում առաջանում են հորմոնային անբավարարության ախտանիշներ, քանի որ այս դեպքում վերանում է տրոպ հորմոնների խթանիչ ազդեցությունը համապատասխան ներզատական գեղձերի վրա։
Հիպոֆիզի էֆեկտոր հորմոններ
Աճի հորմոնը (ՍՏՀ, սոմատոտրոպ հորմոն, սոմատոտրոպին) խթանում է օրգանիզմի, առանձին օրգանների աճն ու զարգացումը, նպաստում է ոսկրերի աճին, օրգանիզմում սպիտակուցների սինթեզին ու կուտակմանը, գլյուկոզի ավելացմանը արյան մեջ, ինչպես նաև ճարպերի տրոհմանը։
Մելանոխթանիչ հորմոնները (մելանոտրոպիններ, ՄԽՀ, մելանոցիտ խթանիչ հորմոններ, ինտերմեդին) մեծ դեր են խաղում կենդանիների գունակային փոխանակության գործում։ Տարբերում են մելանոխթանիչ հորմոնների α, β և γ տարատեսակներ։ Մելանոխթանիչ հորմոններն ակտիվացնում են մելանին գունանյութի սինթեզը մաշկի ու մազերի գունակային բջիջներում (մելանոցիտներ կամ մելանոֆորներ), իսկ վառ լուսավորության դեպքում նաև՝ աչքի ցանցաթաղանթի գունակային շերտի բջիջներում ընդարձակում է և ավելացնում գունակային բջիջների քանակը, ինչպես նաև նպաստում գունանյութի տարածմանը այդ բջիջների ցիտոպլազմայում։ Արդյունքում մաշկի գույնը մգանում է, իսկ աչքում սահմանափակվում է լույսի ճառագայթների հոսքը դեպի ցանցաթաղանթ։ Մելանոխթանիչ հորմոնները մեծ դեր են խաղում կենդանիների սեզոնային գունափոխման, շրջապատի միջավայրի գույնին հարմարվելու գործում։
Հիպոթալամուս-նեյրոհիպոֆիզային համակարգ
Նեյրոհիպոֆիզից արյան մեջ են հյութազատվում երկու հորմոններ՝ հակամիզամուղային հորմոնը և օքսիտոցինը։ Դրանք սինթեզվում են հիպոթալամուսի վերտեսողական և հարփորոքային կորիզներում, սակայն կուտակվում են նեյրոհիպոֆիզում։ Հակամիզամուղային հորմոնի (ՀՄՀ) ազդեցությամբ նվազում է արտադրվող մեզի քանակը, մեծանում է դրա խտությունը, բարձրանում արյան ճնշումը։ Այն մեծացնում է ջրի հետներծծումը նեֆրոնի հեռադիր ոլորուն և հավաքող խողովակներում։ ՀՄՀ-ն մեծ չափաբաժիններով նեղացնում է նախամազանոթային զարկերակիկները, որի հետևանքով բարձրանում է ծայրամասային անոթային դիմադրությունն ու արյան ճնշումը։ Այստեղից էլ առաջացել է դրա երկրորդ անունը՝ վազոպրեսին։ Օքսիտոցինը հիմնականում ազդում է արգանդի հարթ մկանների վրա և ակտիվացնում նրա կծկումները, իսկ մեծ չափաքանակների դեպքում՝ բարձրացնում է նաև լարվածությունը։ Այս հատկությամբ օքսիտոցինը նպաստում է ծննդաբերական գործողությանը։ Կաթնատվության շրջանում օքսիտոցինն ազդում է կաթնագեղձի արտատար ծորանների և ալվեոլների մկանաէպիթելային բջիջների կծկողականության վրա ու նպաստում կաթի արտազատմանը։
Հիպոթալամուսի նեյրոկարգավորիչ պեպտիդներ
Հիպոթալամուսը (ենթատեսաթումբ) ներզատական համակարգի հիմանական կարգավորիչ կենտրոնն է։ Այն ուղեղի մաս է, տեղեկություն է ստանում ներքին ու արտաքին միջավայրերից, ապա արձագանքում՝ նյարդային ու հորմոնային ազդակների միջոցով։ Ենթատեսաթումբը ղեկավարում է իրենից ներքև գտնվող մակուղեղի գործունեությունը, հատկապես՝ ադենոհիպոֆիզի գործունեությունը։ Ադենոհիոֆիզին վերահսկելու համար, ենթատեսաթումբը արյունատար հարակից անթոների մեջ արտազատում է երկու հորմոններ՝ ռելիզինգներ կամ լիբերիններ և ճնշող հորմոններ՝ սատատիններ։ Ռելիզինգ հորմոնները խթանում են ադենոհիպոֆիզի կողմից հորմոնների արտազատումը, իսկ ստատինները՝ հակառակը։
Հիպոթալամուսն արտադրում է նեյրոպեպտիդներ՝ էնդորֆիններ, էնկեֆալիններ, դինորֆիններ, կիոտորֆին, P-նյութ, նեյրոթենզին, անոթաակտիվ աղիքային պեպտիդ, սոմատոստատին։ Ներսածին մորֆինանման նյութերը (ներսածին օպիատները) թուլացնում են ցավը, կարգավորում են օրգանիզմի ջերմաստիճանը, արյան ճնշումը, առաջացնում են էյֆորիա (հիվանդագին բարձր տրամադրություն), իջեցնում տագնապի զգացողությունն ու առաջացնում բավարարվածության զգացում։ Դրանց քանակը կտրուկ ավելանում է ցավի և սթրեսների ժամանակ։ Դրան հակառակ, հիպոթալամուսում սինթեզվող P-նյութը համարվում է ցավի միջնորդանյութ, նպաստում է ցավի առաջացմանը։
Վահանագեղձ
Վահանագեղձում տարբերում են հորմոն արտադրող երկու տեսակի բջիջներ. A բջիջներ (թիրեոցիտներ), որոնք արտադրում են յոդ պարունակող երկու հորմոն՝ եռյոդթիրոնին (T3) և քառյոդթիրոնին (թիրոքսին, T4), և C բջիջներ, որոնք արտադրում են կալցիտոնին (թիրեոկալցիտոնին) հորմոն։ Վահանագեղձի յոդ պարունակող հորմոնները մեծացնում են էներգիայի փոխանակությունն ու ջերմագոյացումը, ուժեղացնում են օքսիդացման գործընթացները, նպաստում են սպիտակուցների սինթեզին (սակայն բարձր քանակներն ուժեղացնում են սպիտակուցների տրոհումը), նպաստում են հյուսվածքներում ածխաջրերի ծախսին, արյան մեջ ավելացնում են գլյուկոզի քանակը, նպաստում են սաղմի նյարդային բջիջների զարգացմանը, օրգանիզմի աճին ու զարգացմանը ։
Թիրեոկալցիտոնինը (կալցիտոնին) կարգավորում է կալցիումֆոսֆորային փոխանակությունը և համարվում է պարաթիրինի (պարաթհորմոն) հակազդիչը։ Թիրեոկալցիտոնինն արյան մեջ նվազեցնում է կալցիումի և ֆոսֆատների քանակը։
Հարվահանագեղձեր
Հարվահանագեղձերն արտադրում են կալցիումի և ֆոսֆորի փոխանակությունը կարգավորող պարաթիրին (պարաթհորմոն)։ Պարաթիրինի ազդեցությամբ առաջանում է գերկալցիումարյունություն և թերֆոսֆորարյունություն։
Մակերիկամներ
Հանքակորտիկոիդների հիմնական ներկայացուցիչն ալդոստերոնն է։ Հանքակորտիկոիդների հիմնական թիրախը նեֆրոնի Հենլեի կանթի վերընթաց ծունկն է և հեռադիր խողովակիկները, որտեղ հորմոնն ուժեղացնում է նատրիումի հետներծծումն առաջնային մեզից և նպաստում կալիումի, ջրածնի իոնների և ամոնիակի արտահանմանն օրգանիզմից ։
Գլյուկոկորտիկոիդները հիմնականում մասնակցում են ածխաջրերի փոխանակությանը, որն արտահայտվում է արյան մեջ գլյուկոզի քանակի ավելացմամբ։ Սրանք խթանում են գլյուկոնեոգենեզը, ընկճում հյուսվածքների կողմից գլյուկոզի կլանումն ու օգտագործումը, թուլացնում գլիկոլիզ իրականացնող ֆերմենտների ակտիվությունը։ Մակերիկամների կեղևի սեռական հորմոններն ազդում են սեռական օրգանների և երկրորդային սեռական հատկանիշների ձևավորման վրա, ուժեղացնում են սպիտակուցների սինթեզը, նպաստում սեռին բնորոշ կմախքի ձևավորմանը։
Մակերիկամների միջուկային մասն արտադրում է ադրենալին և նորադրենալին, մտնում է օրգանիզմի սիմպաթոադրենալային համակարգի մեջ։ Սրանք համարվում են օրգանիզմի ուժերը մոբիլիզացնող հորմոններ, մասնակցում են սթրես-ռեակցիաներին։ Կատեխոլամինների ազդեցությամբ արյունատար անոթները հիմնականում նեղանում են, բարձրանում է արյան ճնշումը, արյան մեջ ավելանւոմ է գլյուկոզի քանակը ։
Ենթաստամոքսային գեղձ
Ենթաստամոքսային գեղձում սինթեզվում են տարբեր հորմոններ, որոնցից են ինսուլինը, գլյուկագոնը և սոմատոստատինը ։
Ինսուլինն ազդում է գրեթե բոլոր հյուսվածքների նյութափոխանակային գործընթացների, հատկապես՝ ածխաջրային փոխանակության վրա։ Ինսուլինը մեծացնում է մկանային և ճարպային բջիջների թաղանթների թափանցելիությունը գլյուկոզի նկատմամբ, ուժեղացնում է բջիջների կողմից գլյուկոզի յուրացումն ու օգտագործումը, լյարդում և մկաններում խթանում է գլյուկոզից գլիկոգենի առաջացումը, ընկճում է գլյուկոնեոգենեզն ու գլիկոգենի քայքայումը, արդյունքում՝ արյան մեջ նվազում է գլյուկոզի քանակը։
Գլյուկագոնն ունի հակաինսուլինային ազդեցություն, նպաստում է արյան մեջ գլյուկոզի ավելացմանը, խթանում է գլյուկոնեոգենեզը, ճարպերի ու սպիտակուցների տրոհումը։
Էպիֆիզ
Էպիֆիզի հիմնական ակտիվ հորմոններն են սերոտոնինն ու մելատոնինը։ Սերոտոնինը մասնակցում է ալերգիայի և բորբոքման գործընթացներին։ Այն բարձրացնում է անոթների թափանցելիությունը, ուժեղացնում լեյկոցիտների քեմոտաքսիսը և գաղթը դեպի բորբոքային օջախ, մասնակցում է բորբոքման կամ վնասվածքի հատվածում ցավային ազդակների առաջացմանը։ Սերոտոնինը նեղացնում է զարկերակիկները, բարձրացում արյան ճնշումը։
Մելատոնինը մասնակցում է մաշկի գունափոխմանը, թողնում է մելանոխթանիչ հորմոններին հակառակ ազդեցություն, թուլացնում է ճարպային հյուսվածքից արտադրվող լեպտինի հյութազատությունը, հանդիսանում է կենսառիթմերը կարգավորող հիմնական հորմոններից մեկը, ունի կենսաբանական ժամացույցի դեր։
Սեռական գեղձեր
Արական սեռական հորմոնները` անդրոգենները նպաստում են առաջնային և երկրորդային սեռական հատկանիշների ձևավորմանը, ուժեղացնում են սպիտակուցների կենսասինթեզը և արագացնում հյուսվածքների աճը, խթանում են էրիթրոպոեզը, նվազեցնում են ճարպերի կուտակումը։
Ձվարաններում սինթեզվում են երեք էստրոգեններ` էստրադիոլ, էստրոն և էստրիոլ։ Էստրոգենները խթանում են ձվափողերի, արգանդի, հեշտոցի, կաթնագեղձերի աճն ու զարգացումը։ Այս հորմոններն անհրաժեշտ են սաղմի զարգացման ընթացքում սեռային տարբերակման, սեռական հասունացման և համապատասխան վարքի ձևավորման, ձվաբջջի բեղմնավորման և ներպատվաստման գործընթացների համար, նպաստում են առաջնային և երկրորդային սեռական հատկանիշների զարգացմանը։
Գեստագենները, որոնց գլխավոր ներկայացուցիչը պրոգեստերոնն է, անհրաժեշտ են սեռական ցիկլի կարգավորման և հղիության զարգացման համար։ Պրոգեստերոնը խթանում է արգանդի լորձաթաղանթի գեղձային բջիջների հյութազատությունը և ուժեղացնում դրանցում գլիկոգենի սինթեզը, նպաստում ջրի և նատրիումի պահմանը օրգանիզմում, ունի ջերմածին արդյունք։ Պրոգեստերոնն արգելակում է հղիների արգանդի կծկողական գործունեությունը ։ Ռելաքսինը սինթեզվում է հղիության ժամանակ, առաջացնում է ցայլային կապանների փափկեցում, իջեցնում արգանդի մկանների կծկման ընդունակությունը, ծննդաբերության ժամանակ նպաստում է արգանդի վզիկի բացմանը ։
Սփռուն ներզատական համակարգ
Տարբեր օրգաններում ցրված ներզատական բջիջները միասին կազմում են սփռուն ներզատական համակարգը։ Այս համակարգի մեջ են մտնում ուրցագեղձը, երիկամները, սիրտը, ընկերքը, մարսողական ուղին, ուղեղը, ճարպային հյուսվածքը, մկանները ։ Վերջին տարիներին բացահայտվել են տվյալներ՝ նաև այլ օրգանների ներզատական ֆունկցիաների մասին ։
Ծանոթագրություններ
Կատեգորիա:Ներզատաբանություն Կատեգորիա:Հորմոններ Կատեգորիա:Ներզատական համակարգ Կատեգորիա:Անատոմիա
Էմբոլ
Էմբոլ (հունական ἔμβολος «սեպ» բառից), արյան շրջանառությունում թափառող ազատ զանգված, որը կարող է առաջացնել խցանում զարկերակային մազանոթների ցանցում (զարկերակային օկլյուզիա) իր ծագման վայրից որոշ հեռավորության վրա ։ Տարբերում են էմբոլների բազմաթիվ տեսակներ՝ խոլեսթերինային բյուրեղներ կամ վահանիկ, թրոմբներ, ճարպային մարմնիկներ, գազային պղպջակներ և օտար մարմիններ։
Ի տարբերություն էմբոլի, կան անոթային վնասումից, էպիթելային ախտահարումից և անոթների բորբոքման հետևանքով տեղում զարգացած աթերոմաներ և թրոմբներ, որոնք ազատ չեն տեղաշարժվում արյան հունի մեջ, սակայն նույնպես կարող են խցանել անոթի լուսանցքը։ Այնուամենայնիվ, եթե թրոմբը պոկվում է իր ծագման վայրից, այն վերածվում է թրոմբոէմբոլի և տեղաշարժման ժամանակ չքայքայվելու դեպքում կարող է դառնալ էմբոլիայի պատճառ ։
Թվրին
Թվրին (თვრინი), գյուղ Վրաստանում։ Գտնվում է Իմերեթի մարզի Զեստափոնի շրջանում ։
Էմբոլ
Այս տերմինը առաջարկվել է 1848 թվականին Ռուդոլֆ Վիրխովի կողմից ։
Թվրին
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 589 մարդ ։
Էմբոլ
Դասակարգում
Թրոմբոէմբոլիան թրոմբոզի առաջացման տեղից թրոմբի ամբողջական կամ մասնակի պոկումն է։ Արյան հոսքը էմբոլին տանում է մարմնի տարբեր մասեր և կարող է խցանել անոթի լուսանցքը՝ բերելով անոթի օբստրուկցիայի կամ օկլյուզիայի։ Ազատ տեղաշարժվող թրոմբը կոչվում է էմբոլ ։ Թրոմբը միշտ կպած է անոթի պատին և երբեք չի տեղաշարժվում արյան շրջանառությունում։ Պաթոլոգանատոմների համար սա կարևոր տարբերակիչ նշան է թրոմբի պատճառը որոշելիս՝ թրոմբոզ կամ հետմահու թրոմբ։ Անոթային օբստրուկցիան կարող է առաջանալ այնպիսի պաթոլոգիկ խնդիրներից, ինչպիսիք են արյան կանգը և իշեմիան։ Այնուամենայնիվ, անոթում արյունահոսքի օբստրուկցիայի պատճառ կարող է լինել ոչ միայն թրոմբոէմբոլիան, այլ նաև էմբոլների մյուս տեսակները։
Ճարպային էմբոլիան հաճախ լինում է էնդոգեն ( ներքին՝ օրգանիզմը որպես աղբյուր) ճարպային հյուսվածքի մասնիկների թափանցումից արյան շրջանառություն։ Ճարպային էմբոլիայի հաճախակի պատճառը խողովակավոր ոսկրերի (հաճախ ազդրոսկրի) կոտրվածքն է, որը բերում է ոսկրածուծի ճարպային հյուսվածքի ներթափանցմանը դեպի վնասված անոթներ։ Էկզոգեն (արտաքին աղբյուր) ճարպային էմբոլիայի պատճառներից է յուղային նյութերի ներերակային ներարկումը։
Օդային էմբոլիան, հակառակը, հաճախ զարգանում է էկզոգեն գործոններից։ Պատճառներից կարող է լինել ալվեոլների պատռումը և ներշնչած օդի անցումը արյունահոսք։ Հաջորդ հաճախ հանդիպող պատճառն է ենթաանրակային երակի վնասումը պատահարների կամ վիրահատությունների ժամանակ։ Օդն անցնում է երակներ բացասական ճնշման հետևանքով, որն, իր հերթին, ձևավորվում է շնչառության ներշնչման փուլի ժամանակ։ Օդային էմբոլիան կարող է նաև հանդիպել ներերակային ինֆուզիայի ժամանակ (յաթրոգեն գործոնը ժամանակակից բժշկության մեջ հազվադեպ է հանդիպում)։
Գազային էմբոլիան մտահոգիչ պատճառ է ջրասուզակների համար, քանի որ մարդու արյան գազերը (ազոտ և հելիում) կարող են հեշտությամբ լուծվել մեծ խորությամբ սուզվելու ժամանակ, իսկ դեպի մթնոլորտային ճնշում բարձրանալու ժամանակ գազերը դառնում են անլուծելի՝ պատճառ հանդիսանալով փոքրիկ պղպջակների ձևավորմանը արյան մեջ։ Այս պրոցեսը հայտնի է ինչպես դեկոմպրեսիոն հիվանդություն կամ կեսոնային հիվանդություն։ Այս ֆենոմենը բացատրվել է ֆիզիկական քիմիայում Հենրիի օրենքով։
Ծանոթագրություններ
Կատեգորիա:Արյունաբանություն Կատեգորիա:Սիրտ-անոթային հիվանդություններ Կատեգորիա:Պաթոլոգիական փոփոխություններ Կատեգորիա:Կենսաբանության տերմինաբանություն
Բալեարյան կղզիներ
Բալեարյան կղզիներ (Islas Baleares,  , կաթալաներեն՝ Illes Balears), մի փոքր կղզեխումբ Միջերկրական ծովի արևմուտքում։ Կղզիները մտնում են Իսպանիայի կազմի մեջ և ունեն ինքնավար մարզի կարգավիճակ։ Կենտրոնը և ամենամեծ քաղաքը Պալմա դե Մալյորկան է։
Աշխարհագրություն
Կղզեխումբը կազմված է մի խումբ կղզիներից՝
Տարածքը 4992 կմ² է (17-րդ տեղը)։ Ամենամեծ կղզիները՝ Մայորկա, Մենորկա, Իբիցա և Ֆորմենթերա ։
Արտաքին հղումներ
Կատեգորիա:Բալեարյան կղզիներ
Նովոպոլտավսկի (Ազովի շրջան)
Նովոպոլտավսկի (Новополтавский), ավան Ռուսաստանի Ռոստովի մարզի Ազովի շրջանում։ Մտնում է Կուգեյսկովո գյուղական համայնքի կազմի մեջ։ Ազով քաղաքից գտնվում է 45 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
American Made Music to Strip By
American Made Music to Strip By, Ռոբա Զոմբիի «Hellbilly Deluxe»֊խմբի ռեմիքսների հավաքածուն, առաջին սոլո ալբոմը։
The 20/20 Experience World Tour
The 20/20 Experience World Tour, ամերիկացի երգիչ Ջասթին Թիմբերլեյքի 5-րդ համերգային շրջագայությունն է եղել։ Շրջագայության նպատակն է եղել աջակցելու երգչի «The 20/20 Experience» և «The 20/20 Experience – 2 of 2» ալբոմներին։ Շրջագայության մեկնարկը տրվել է Բարքլեյս սենթրում 2013 թվականի նոյեմբերի 6-ին։
Բեմական հագուստներ
Շրջագայությունների իր բեմական հագուստների ստեղծման համար Ջասթին Թիմբերլեյքը սկզբում աշխատել է դիզայներ Թոմ Ֆորդի հետ ։ Իրենց համագործակցության ընթացքում Թոմ Ֆորդը ստեղծել է ավելի քան 600 հագուստ Ջասթինի և բեմում իրեն աջակցող թիմի համար, որոնք հիմնականում կոստյումներ են ։ Թոմ Ֆորդի ստեղծած բեմական հագուստներով նա և իր թիմը հանդես են եկել մինչև 2014 թվականի մայիսի վերջ, իսկ մինչև շրջագայության ավարտը նա հանդես է եկել անգլիացի դիզայներ Նիլ Բերեթի ստեղծած հագուստի տեսականիով ։
Ծանոթագրություններ
Կատեգորիա:Ջասթին Թիմբերլեյքի համերգային շրջագայություններ
Նովոտրոիզկոյե (Ազովի շրջան)
Նովոտրոիզկոյե (Новотроицкое), գյուղ Ռուսաստանի Ռոստովի մարզի Ազովի շրջանում։ Մտնում է Զադոնսկովո գյուղական համայնքի կազմի մեջ։ Ազով քաղաքից գտնվում է 35 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
Սիդա Բբումբա
Սիդա Բբումբա (Syda Bbumba, ազգանունը երբեմն արտասանվում է Բումբա, ), ուգանդացի հաշվապահ, քաղաքական գործիչ և բանկիր։ Ուգանդայի կառավարության կազմում 2002-2006 թվականներին եղել է Էներգետիկայի և հանքարդյունաբերության նախարար, 2006-2008 թվականներին՝ Գենդերային, աշխատանքի և սոցիալական զարգացման նախարար, 2009-2011 թվականներին՝ Ֆինանսների նախարար, 2011-2012 թվականներին՝ կրկին Գենդերային, աշխատանքային և սոցիալական զարգացման նախարար։ Հանդիսանում է նաև Նակասեկեի շրջանի Հյուսիսային Նակասեկեի շրջանից ընտրված պատգամավոր ։
Կենսագրություն
Սիդա Բբումբան ծնվել է 1952 թվականին Նակասեկեում։ Սովորել է Նաբբինգոյի երրորդության քոլեջում ։ Նախքան Մակերերեի համալսարան ընդունվելը սովորել է Մակերերեի քոլեջում ։ 1974 թվականին Մակերերեի համալսարանից ստացել է առևտրի բակալավրի աստիճան, 2006 թվականին Կամպալայի միջազգային համալսարանից՝ բիզնես ադմինիստրատորի մագիստրական աստիճան ։
Գործունեություն
Սիդա Բբումբան 1974-1995 թվականներին Ուգանդա զարգացման բանկում աշխատել է որպես հաշվապահ և գանձապետական մենեջեր։ Նախքան Ուգանդայի կառավարության կազմում ընդգրկվելը, 1996 թվականին եղել է Ուգանդայի ընտրական հանձնաժողովի անդամ ։
2002-2006 թվականներին եղել է Էներգետիկայի և հանքարդյունաբերության նախարար, 2006-2008 թվականներին՝ Գենդերային, աշխատանքի և սոցիալական հարցերի նախարար։ Բբումբան հաղորդել է բնապահպանական բազմաթիվ երկարատև խնդիրների մասին, որոնք ի հայտ են եկել աճող բնակչության թվին զուգահեռ, սակայն նախագահ Յուվերի Մուսևենին ուգանդացիներին հաճախ հորդորում է ավելի շատ երեխաներ ունենալ ։
2009 թվականի փետրվարի 18-ից մինչև 2011 թվականի մայիսի 27-ը եղել է Ֆինանսների նախարար, երկրի պատմության մեջ առաջին կին, որը զբաղեցրել է այդ պաշտոնը ։ 2011 թվականի մայիսի 27-ին կրկին նշանակվել է Գենդերային, աշխատանքի և սոցիալական զարգացման նախարար՝ փոխարինելով Գաբրիել Օփիոյին, որը հեռացել էր կառավարության կազմից ։ 2012 թվականի փետրվարի 16-ին հրաժարական է տվել կապված կառավարության ֆոնդից սխալ ղեկավարման անհիմն պնդումների հետ, սակայն պահպանել է խորհրդարանական տեղը ։
Կինոտ
Կինոտ (კინოთი), գյուղ Վրաստանում։ Գտնվում է Իմերեթի մարզի Զեստափոնի շրջանում ։
Սիդա Բբումբա
Գործունեություն
Ուգանդայի Ֆինանսների նախարար նշանակվելուն զուգահեռ Սիդա Բբումբան դարձել է Արևելյան Աֆրիկյան զարգացման բանկի (EADB) կառավարման խորհրդի նախագահ ։ Ֆինանսների նախարարի պաշտոնում նա պատասխանատու է եղել Ազգային սոցիալական ապահովության հիմնադրամի (ԱՍԱՀ) համար ։ 2011 թվականի մայիսի 27-ին կառավարական բարեփոխումների ժամանակ Բբումբան հետ է տեղափոխվել Գենդերային նախարարություն, կրկին զբաղեցնելով նախարարի պաշտոնը։ Ֆինանսների նախարարությունում նրան փոխարինել է Մարիա Կիվանուկան ։
Կինոտ
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 345 մարդ ։
Սիդա Բբումբա
Արտաքին հղումներ
Կատեգորիա:Ուգանդայի կին քաղաքական գործիչներ Կատեգորիա:Կին հաշվապահներ Կատեգորիա:21-րդ դարի կին քաղաքական գործիչներ
Metasploit
Metasploit Project, նախագիծ նվիրված տեղեկատվական անվտանգությանը։ Նախատեսված է խոցելիության մասին տեղեկության տրամադրման համար։ Առավել հայտնի է Metasploit Framework նախագիծը, որը նախատեսված է էքսպլոյիտների ստեղծման համար։ Բացի սա, նախագիծը իր մեջ պարունակում է օպերացիոն կոդերի բազա, շելլ կոդի արխիվ և տեղեկություն տեղեկատվական անվտանգության մասին։
Ղունկիանոս Կարնեցի
Ղունկիանոս Կարնեցի, հայ բանաստեղծ, աշուղ։
Metasploit
Metasploit-ը ստեղծվել է 2003 թվականի հուլիսին։ 1․0 տարբերակը գրվել է Perl ծրագրավորման լեզվով և իր մեջ պարունակում է պսեվդոգրաֆիկական միջերես։ Ծրագրի հեղինակը դարձավ HD Moore-ը։ 2-րդ տարբերակի վրա աշխատելու ընթացքում HD Moore-ին միացան Մէտտ Միլլերը և մի քանի կամաորականներ։ Երրորդ տարբերակը ամբողջությամբ գրվել է Ruby լեզվով, այն մշակել է Metasploit LLC ընկերությունը։ 2008 թվականին Metasploit Framework-ի լիցենզիան փոխվեց այն ոչ-ազատ ծրագրային ապահովումից դարձավ ԲիԷսԴի։ 2009 թվականին Rapid7-ը, որը զբաղվում է խոցելիությունների ղեկավարմամբ, հայտարարեց, որ գնում է Metasploit-ը։ Ոչ ամբողջական տարբերակը ինչպես և առաջ հասանելի է բոլորի համար։
Ղունկիանոս Կարնեցի
Կենսագրություն
Ծնվել է մոտ 1781 թվականին Էրզրում քաղաքում։ Հայրը Աճեմ Հարությունն էր, մայրը՝ Սրմա Խաթունը։ Վաղ տարիքում հոր հետ տեղափոխվել է Թավրիզ, որտեղ պարսկերեն է սովորել։ Տիրապետում էր նաև թուրքերենին և արաբերենին։ Հայտնի է, որ ծնողները նրան ուղարկել են Լիբանան, հայ-կաթոլիկ Անտոնյան վանք, որպեսզի նա կրոնական կրթություն ստանա և հոգևորական դառնա, բայց Լունկիանոսը չընդունեց անաստվածության ուխտը և ուսումնառության ավարտից հետո լքեց վանքը ։ Մի քանի տարի ապրել է Եգիպտոսում, աշխատել է որպես քարտուղար Իբրահիմ փաշայի պալատում, բայց թողել է իր պաշտոնը և փորձել է զբաղվել առևտրով։ Սակայն, քանի որ ձախողվել էր իր նախաձեռնությունը, նա ստիպված էր կրկին տեղափոխվել։ Որոշ ժամանակ անցկացրել է Հալեպում, այնուհետև 1828 թվականին տեղափոխվել է Ղրիմ։ Այնտեղից վերադարձել է (Սանկտ Պետերբուրգով և Թբիլիսիով) Հայաստան, Լոռու մարզ։ Իր ճամփորդությունների ընթացքում մի քանի անգամ այցելել է Կոստանդնուպոլիս, երկար չի ապրել նաև Ախալցխայում, որտեղ զբաղվել է երեխաների կրթությամբ և ձեռագրերի վերաշարադրմամբ։ Սակայն մնացած կյանքի մեծ մասն անցկացրել է Վարևան գյուղում (Ախալքալաք քաղաքից 13 կմ հյուսիս-արևմուտք), որտեղ էլ մահացել է 1841 թվականին ։
Metasploit
Metasploit-ի անվճար տարբերակը կարող է օգտագործվել ինչպես համակարգերի ադմիստրատորների և մասնագետների կողմից համակարգչի անվտանգության համար, այնպես էլ կարող է օգտագործվել հաքերների կողմից։
Ղունկիանոս Կարնեցի
Կենսագրություն
Նրա հարյուրավոր երգերը պահպանվել են հայերենով և թուրքերենով, և մեկը՝ քրդերենով, բայց մինչ օրս տպագրվել են միայն նրա հայկական երգերը կրոնական թեմաներով։ Նրանցից շատերը հրատարակվել են արդեն 19-րդ դարում, անմիջապես բանաստեղծի մահվանից հետո (1884, 1885, 1886 և 1894)։ Նրա երգերի հիմնական դրդապատճառը Կույս Մարիամն է. նա նրա մասին երգել է այնպես, ինչպես սիրահարն է երգում իր սերը։ Իր կրոնական երգերում Լունկիանոսը խոսում է իր կյանքի մասին, կարծես հոգնել է նրանից և սպասում է հետևյալին։ Նրա պոեզիայում երբեմն հանդիպում են, սակայն, բավականին հազվադեպ շարժառիթներ, ինչպես, օրինակ, «Բախտն ու խելքն» երգի մեջ, որտեղ հաջողությունը և բանականությունը սկսում են վիճել, թե ով է ավելի կարևոր, բայց ի վերջո համաձայնության են գալիս, որ մարդը կարող է հաջողության հասնել այս կյանքում միայն այն դեպքում, եթե տիրապետում է և մեկին, և մյուսներին ։ Իր թուրքական երգերից մի քանիսը նա ի սկզբանե գրել է արաբերեն կամ պարսկերեն, բայց հետո թարգմանել է տարածաշրջանում ավելի տարածված թուրքերեն լեզվով։ Լունկիանոսի պոեզիան բարձր է գնահատել Վալերի Բրյուսովը՝ նրան համարելով Սայաթ-Նովայից հետո այն սակավաթիվ աշուղներից մեկը, որին հաջողվել է նոր տարրեր մտցնել աշուղական արվեստում։ Ըստ նրա՝ Լունկիանոսի պոեզիան առեղծվածային երանգ ունի, ինչը հազվադեպ է հանդիպում աշուղների ստեղծագործություններում ։ Բրյուսովը նաև Լունկիանոսի երկու երգերից («Երազանք» և «Տեսիլք») հատվածներ է թարգմանել ռուսերեն ։
Metasploit
Metasploit Framework
Գործիք, որը նախատեսված է էքսպլոյտների ստեղծման, թեսթավորման և օգատգործման համար։ Թույլ է տալիս կարգավորել էքսպլոյտները ըստ անհրաժեշտության։ Ինչպես նաև ծրագիրը թույլ է տալիս կոդավորել շելլկոդ, որը թույլ է տալիս թաքցնել IDS կամ IPS հարձակման փաստը։
Ղունկիանոս Կարնեցի
Կենսագրություն
Գրել է արևմտահայերեն և Շիրակի լեզվին խառնված լեզվով ։
Metasploit
Օպերացիոն կոդի բազա
Այս գործիքը անհրաժեշտ է նոր էքսպլոյտներ գրելու համար։ Թույլ է տալիս գրել էքսպլոյտ, որը կարող է աշխատել տարատեսակ օպերացիոն համակարգերի հետ։
Ղունկիանոս Կարնեցի
Ծանոթագրություններ
Կատեգորիա:Հայ բանաստեղծներ Կատեգորիա:Պոլիգլոտներ Կատեգորիա:Երաժիշտներ այբբենական կարգով
Metasploit
Արտաքին հղղումներ
Կատեգորիա:Վինդոուզի ծրագրային ապահովում Կատեգորիա:UNIX ծրագրային ապահովում Կատեգորիա:Ազատ ծրագրային ապահովում Կատեգորիա:Վնասակար ծրագրեր Կատեգորիա:Տեղեկատվական անվտանգություն
Նովի (Ազովի շրջան)
Նովի (Новый), ավան Ռուսաստանի Ռոստովի մարզի Ազովի շրջանում։ Մտնում է Կալինովսկովո գյուղական համայնքի կազմի մեջ։ Ազով քաղաքից գտնվում է 35 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
Ուկրաինայի արվեստի ազգային թանգարան
Ուկրաինայի արվեստի ազգային թանգարան (Національний Художній Музей України), ուկրաինական արվեստին նվիրված ամենամեծ թանգարանն է։ Տեղակայված է Կիևի Գրուշևսկու փողոցում գտնվող հատուկ թանգարանի համար Պյոտր Բոյցովի նախագծով և ճարտարապետ Վլադիսլավ Գորոդեցկու կառուցած շենքում, քանդակային լուծումները՝ Էմիլիո Սալյայի ։
Պատմություն
Թանգարանը հիմնադրվել է Կիևում 1899 թվականին որպես «Հնաոճ իրերի և արվեստի քաղաքային թանգարան»։ Ի սկզբանե տարածքի առաջին հարկում ցուցադրվել են Վիկենտի Խվոյկայի հնագիտական գտածոները։ Թանգարանի պաշտոնական բացումը տեղի է ունեցել 1904 թվականի դեկտեմբերի 23-ին և անվանվել է «Կայսր Նիկոլայ Ալեքսանդրովիչի անվան Կիևի արվեստի և արդյունաբերության գիտական թանգարան», ոչ պաշտոնապես կոչվել է նաև «Հնաոճ իրերի և արվեստի թանգարան»։ Թանգարանի առաջին տնօրենն է եղել պատմաբան Նիկոլայ Բիլյաշիվսկին։ Թանգարանի ստեղծման առաջին տարիներին թանգարանի հավաքածուն համալրվել է կիևցի հովանավորների հաշվին, շատ աշխատանքներ թանգարանում հայտնվել են հեղափոխության տարիներին մասնավոր հավաքածուների ազգայնացման արդյունքում։ 1936 թվականին թանգարանը վերանվանվել է «Ուկրաինական արվեստի Կիևի պետական թանգարան», 1964 թվականին՝ «ՈւԽՍՀ դեկորատիվ արվեստի պետական թանգարան»։
Հավաքածու
Ուկրաինայի արվեստի ազգային թանգարանի ֆոնդում առկա է շուրջ 40 հազար ցուցանմուշ, այդ թվում ուկրաինական և արտասահմանյան գեղանկարչության, քանդակագործության և գրաֆիկայի գլուխգործոցներ Կիևյան Ռուսիայի ժամանակներից մինչև մեր օրեր։ Թանգարանն ունի Ուկրաինայում սրբապատկերների ամենահարուստ հավաքածուն (Տիրամոր սրբապատկերը, Սուրբ Գևորգի սրբապատկերը)։ Ներկայացված են նաև 19-րդ դարի, ուկրաինական ավանգարդի, գեղանկարչության դասական նմուշներ, 20-21-րդ դարերի գեղանկարչական նորագույն ուղղվածությունները։
12-19-րդ դարերի ուկրաինական սրբապատկերներ
Թանգարանի սրբապատկերների հավաքածուն համարվում է ամենահայտնի և կարևոր հավաքածուներից մեկը Ուկրաինայում։ Այն պատկանում է հազվագյուտ և եզակի հավաքածուների թվին։
Ուկրաինական սրբապատկերները եզակի երևույթ են ոչ միայն ազգային մշակութային, այլև համաշխարհային մշակույթի համատեքստում։ Սերելով բյուզանդական արվեստի աղբյուրներից և հետագայում կրելով արևմտյան ազդեցություններ՝ ուկրաինական սրբապատկերն ունի իր տարբերակիչ ոճը, որտեղ պատկերն արտահայտված է «ուկրաինական ծագմանը» բնորոշ կերպարով։
Ուկրաինական գեղանկարչությունը 19-րդ դարի վերջում 20-րդ դարի սկզբում
19-րդ դարի վերջը և 20-րդ դարի սկիզբը ուկրաինական արվեստի պատմության մեջ հայտնի է որպես գեղարվեստական ձեռքբերումների և տաղանդների ժամանակաշրջան և համարվել է «ոսկե դար»։
Ուկրաինական գեղանկարչությանը, ինչպես ռուսական և եվրոպական գեղանկարչությանը, բնորոշ են ժամանակի քաղաքական և սոցիալական փոփոխությունները, գիտատեխնոլոգիական առաջընթացի ձեռքբերումները։
Ուկրաինական արվեստը 20-րդ դարում
Ուկրաինայի արվեստի ազգային թանգարանն ունի 20-րդ դարի արվեստի շուրջ 4000 գործեր, որոնք աչքի են ընկնում բարձր պրոֆեսիոնալիզմի մակարդակով։ Այս հավաքածուն ներկայացնում է Ուկրաինայի 20-րդ դարի գեղարվեստական վերնախավի գեղարվեստական և կենսական ուղին։
Հնությունների և արվեստի քաղաքային թանգարանը (թանգարանի անվանումը 1899-1904 թվականներին) իր ստեղծման առաջին իսկ օրերից դարձել է այն մշակույթի կենտրոնը, որտեղ համալրվել են ֆոնդերը, իրականացվել են գիտական աշխատանքներ և ինտենսիվ ցուցահանդեսային գործունեություն։
Թանգարանի երկրորդ հարկի ցուցասրահները վարձակալում էր Կիևի գեղարվեստի ընկերությունը, որի VI ցուցահանդեսով սկիզբ դրվեց թանգարանի ցուցահանդեսային գործունեությանը։
Անդրեաս Լենդակիս
Կենսագրություն
Անդրեաս Լենդակիսը ծնվել է 1935 թվականին, Եթովպիայի Ադիս Աբեբա քաղաքում, հույն ներգաղթյալների ընտանիքում։ Հայրը՝ Վասիլիս Լենդակիսը, և մայրը՝ Եվանգելիա Նուարուն, ծագումով Հունաստանի Կարպատոս կղզուց էին։ Ամուսիններն ունեին երկու որդի՝ Միխալիսը (ծնվ.` 1932) և Անդրեասը (ծնվ. 1935): Մայրը վախճանվել է Անդրեասի ծնվելուց 3 տարի անց։ Հայրը հայտնի շինարար և քարտաշ էր, Եթովպիայի մայրաքաղաքում նա կառուցել է կայսր Հայլե Սելասիե I-ի պալատի մի թևը, մասնակցել Ադիս Աբեբայում Հուդայի առյուծի հուշարձանի կառուցմանը։ Երբ Անդրեասը 9 տարեկան էր, մահացել է նաև հայրը։ Երկու որբերի խնամքն իր վրա վերցրեց մորաքույրը` Եվդոկիան։
Անդրեասը դպրոցում լավ է սովորել, չնայած այն հանգամանքին, որ 14 տարեկանից նա ստիպված է եղել աշխատել մորաքրոջ մահից հետո։ 1953 թվականին հունական գիմնազիան գերազանցությամբ ավարտելուց հետո նա Եթովպիայի հունական համայնքից կրթաթոշակ է ստացել և ուսման համար ուղարկվել Աթենք։
Աթենք
Անդրեաս Լենդակիսը ընդունվել է Աթենքի համալսարանի փիլիսոփայության ֆակուլտետ։ Լենդակիսն անմիջապես ընդգրկվել է ուսանողական քաղաքական կյանքում, որի արդյունքում ուսումնառության առաջին տարվանից հետո կրճատվել է նրա կրթաթոշակը։ 1955-1958 թվականներին ընդունվել է ընդհատակյա կոմունիստական կազմակերպության  (Միասնական համահունական երիտասարդական կազմակերպություն) շարքերը, որը հիմնադրվել էր դեռևս օկուպացիայի տարիներին։ Իր ակտիվ քաղաքական գործունեության պատճառով նա 19 տարի զրկվել է Հունաստանի քաղաքացիությունից (միայն բռնապետության անկումից հետո, 1976 թվականին, նա նորից ստացել է Հունաստանի քաղաքացիություն:) 1957 թվականից մասնակցել է ուսանողական միջազգային ֆորումներին (Մոսկվա, Պրահա, Հավանա, Լոնդոն)։
1958 թվականին Լենդակիսն ընդունվում է Միասնական դեմոկրատական ձախ կուսակցության (EDA) երիտասարդական կազմակերպության շարքերը և դառնում նրա Կենտրոնական խորհրդի անդամ։ 1963 թվականին EDA-ի պատգամավոր Գրիգորիս Լամբրակիսի սպանությունից հետո Լենդակիսը դարձել է Լամբրակիսի դեմոկրատական  երիտասարդական կազմակերպության հիմնադիրներից մեկը։ Այդ ժամանակահատվածում նա գրել է «Նեոֆաշիստական երիտասարդական կազմակերպություններ» գիրքը ։ 1965 թվականի հուլիսյան ցույցերի ժամանակ Լենդակիսը դարձել է ոստիկանական տեռորի հիմնական թիրախներից մեկը։ Ուսանող Սոտիրիս Պետրուլասի սպանության հաջորդ օրը թերթերում լույս են տեսել «Պետրուլասը և Լենդակիսը սպանված են» խորագրով հոդվածներ։ Սակայն Լենդակիսը լուրջ վնասվածք էր ստացել, բայց ողջ էր ։
Բռնապետություն
1967 թվականի ապրիլին` երկրում ռազմական դիկտատուրա հաստատվելուց հետո, Լենդակիսը դարձել է Հայրենասիրական ճակատի (ΠΑΜ) կազմակերպիչներից մեկը, նրան ձերբակալել են 1967 թվականի հոկտեմբերին և խոշտանգել Բուբուլինաս փողոցում գտնվող գաղտնի ոստիկանության շենքում ։
Երգահան Միկիս Թեոդորակիսը, որը գտնվում էր նրա կողքի խցում և «վկա» էր Լենդակիսի խոշտանգումներին շուտով գրում է «Անդրեասի երգերը» (երաժշտություն և բանաստեղծություն) երգերի շարքը։ Հունաստանում մինչ օրս հայտնի է «Կոտորած» երգը, որը հույն ուսանողները գրեթե միշտ կատարում են նոյեմբերի 17-ին՝ Պոլիտեխնիկական համալսարանի 1974 թվականի ապստամբության տարեդարձի օրը։ Աթենքի բանտից հետո նա աքսորվել է Անդրոս կղզի, այնուհետև` Միլոս կղզի, ինչը նրան հնարավորություն է տվել ուսումնասիրել Միլոսի պատմությունը և գրել մի շարք գրքեր, որոնք մեծապես հարստացրել են Միլոսի պատմագրությունը։
Հետագայում նրան ուղարկել են Աթենքի Ավերոֆ բանտ և Էգինա կղզու բանտ, որից հետո նրան աքսորել են Լերոս կղզի, այնուհետև` կրկին Օրոպոսի բանտ ։
Բռնապետությունից հետո
Լենդակիսը ուսումնասիրել է պատմություն ու հնագիտություն, տիրապետել 6 լեզուների, բացի հունարենից` անգլերենի, ֆրանսերենի, իսպաներենի, իտալերենի և եթովպերենի։ Եղել է հին հունական և լատինական գրականության խորը գիտակ։ Գրել է մեծ թվով աշխատություններ և ուսումնասիրություններ կատարել հին հույների էրոտիկ կյանքի, ֆեմինիզմի, մարքսիզմի, ազգագրության, սրբանկարչության և այլ թեմաների վերաբերյալ։
Եղել է «Հունական ձախեր» (Ελληνική Αριστερά - 1976-1978) թերթի տնօրեն։ Գրել է ավելի քան 450 հոդված՝ «Մեծ Սովետական հանրագիտարան»-ի հունարեն հրատարակության և «Իդրիա» (Υδρία) հանրագիտարանի համար։ Լենդակիսի բազմաթիվ հոդվածներ տպագրվել են «Նորություններ» («Νέα»), «Ազատ մամուլ» (Ελευθεροτυπία), «Ազգ» («θθ»), «Տրիբունա», «Ավգի», «Ռիզոսպաստիս», «Օրաթերթ» («Κανσημι») թերթերում, «Ազատ մամուլ» (Αδεσμευτος Τύπος), «Արվեստի ակնարկներ» (θεσης Tέχνης) և «Տնտեսական փոստատար» (Οικονομικός Ταχυδρόμος), е дрαι) ամսագրերում ։
Հիշատակ
Անդրեաս Լենդակիսը մահացել է 1997 թվականի մարտի 20-ին սրտի անբավարարությունից ։ Թաղված է Աթենքի առաջին գերեզմանատանը ։
Իմիտոսի քաղաքապետարանի նախկին շենքի դիմաց գտնվող այգում տեղադրված է Անդրեաս Լենդակիսի կիսանդրին։ Իմիտոսի մշակութային կենտրոնը, որին Լենդակիսը նվիրել է իր ժամանակի ու էներգիայի մեծ մասը, գտնվում է Սմիրնիայի, Ամիսոսի և Անդրեաս Լենդակիսի փողոցներով ձևավորված եռանկյունու վրա ։ Հունաստանի մայրաքաղաքի կենտրոնում գործում է «Անդրեաս Լենդակիսի Մշակութային և կրթական հիմնադրամը», որը ղեկավարում է Լենդակիսի կինը՝ Էֆին ։
Ծանոթագրություններ
Կատեգորիա:Հույն սոցիալիստներ Կատեգորիա:Ֆեմինիստներ Կատեգորիա:Հունաստանի քաղաքական գործիչներ Կատեգորիա:Հույն լրագրողներ Կատեգորիա:Հույն գրողներ Կատեգորիա:Աթենքի համալսարանի շրջանավարտներ
Հուգո Վոլֆ
Հուգո Վոլֆ (մարտի 13, 1860 – փետրվարի 22, 1903), սլովենական ծագումով Ավստրիացի կոմպոզիտոր, հատկապես հայտնի իր ռոմանսներով կամ լիդերներով։
Ժամանակաշրջանը
19-րդ դարի երաժշտության մեջ կարևոր տեղ զբաղեցրեց վոկալ երաժշտությունը։ Աստիճանաբար աճող հետաքրքրությունը մարդու ներաշխարհի, նրա հոգեբանության, հոգու «դիալեկտիկայի» հանդեպ բերում էր երգի և ռոմանսի ժանրի զարգացմանը (ինչն առավել նկատելի էր Ավստրիայում՝ Շուբերտ և Գերմանիայում՝ Շուման)։
Ժանրի զարգացման համար կարելի է ներկայացնել երկու ուղղություն. առաջինը կապված է Շուբերտի երգային, մյուսը՝ Շումանի դեկլամացոն ավանդույթի հետ։ Առաջինի հետևորդը դարձավ Յոհաննես Բրամսը, երկրորդինը՝ Հուգո Վոլֆը։
Հուգո Վոլֆի ստեղծագործությունները
Վոլֆն ապրել է ծանր զրկանքների մեջ։ Չունենալով երաժշտական կանոնավոր կրթություն՝ դեռ 28 տարեկանում աչքի ընկնող որևէ գործ չէր գրել։ Անսպասելիորեն ձեռք է բերում գեղարվեստական աճ ու վերելք. 2 տարվա ընթացքում (1888-90 թթ.) գրում է շուրջ 200 երգ։ Այս, այսպես ասած, հոգևոր պոռթկամն ինտենսիվությունը ապշեցնող էր պարզապես, բայց 90- ականներին կրկին կրկին ճգնաժամ է սկսվում հեղինակի մոտ. մեկ տող անգամ չէր ստացվում գրել։ 1897 թվականին Վոլֆը հոգեկան անբուժելի հիվանդություն է ձեռք բերում։ Հիվանդանոցում ապրում է ևս 5 ծանր տարիներ։ Փաստորեն Վոլֆի ստեղծագործական կյանքը միայն մոտ մեկ տասնամյակ տևեց, որտեղ ընդհանուր վերցրած՝ միայն 3-4 տարի կարողացավ ստեղծագործել։ Սակայն այդ կարճ ժամանակում այնպես ստեղծագործեց, որ կարողացավ հետք թողնել 19-րդ դարի երաժշտության մեջ։
Վոլֆին անվանում են երգի «Վագներ»։ Այս կարծիքը միանգամայն միակողմանի է. Վագների հանդեպ ունեցած իր ողջ հակվածությամբ հանդերձ՝ Վոլֆը նրանից վերցրել է արտահայտման միայն որոշ միջոցներ (դեկլամացիայի և հարմոնիայի հարցում)։
Հուգո Վոլֆի ստեղծագործական առանձնահատկությունները
Վոլֆը ձգտում էր հասարակ մարդու ճակատագրի ու զգացմունքների արտահայտմանը (հատկապես իր իսպանական և իտալական երգերում), բայց նա իր առաջ չէր դնում հասարակության վերակրթման հեղափոխական խնդիրը (ինչպես Մուսորգսկին)։ Նա չկարողացավ ոգևորվել նաև համահասարակական եղբայրության ուտոպիստական իդելաներով, որով տարված էր նրա ժամանաակիցն ու ընկերը՝ Գուստավ Միլերը։ Ահա այստեղ էր Վոլֆի հայտնի սահմանափակությունը։
Վոլֆը ավստրիական և գերմանական ողջ վոկալ լիրիկայի ավանդույթենրի կրողն էր. Ազդվել է առավելապես՝ Շումանից, շատ քիչ՝ Շուբերտից, որոշ չափով՝ Լիստից։
Վոլֆը տարված է եղել Վագներով։ Նա ազդվել էր ոչ այնքան Վագների ստեղծագործությունների գաղափարական-կերպարնային էությունից, այլ նրա տեսությամբ, հետևյալ դրույթներից. պեզիան երաժշտության հիմքն է, բառերի արտահայտմանը ծառայում է դեկլամացիան, որը հետևում է տեքսի զարգացմանը, նվագակցությունը՝ մեղեդիի «ռեզոնատորը» չէ, այլ վոկալ ստեղծագործության մեջ 2-րդ պլանն է, որը լրացնում ու առավել խորացնում է այն, ինչն ակնարկում է բառը։
Սա է Վագների և Վոլֆի ելակետային միանմանությունը, բայց նրանց գեղարվեստական վերջնական արդյունքները տարբեր են։ Սկսենք դեկլամացիայից.
Երգի կառուցման մեջ Բրամսը հետևում է զուտ երաժշտական սկզբունքներին, իսկ Վոլֆը ձգտում է երաժշտության մեջ արտահայտել տեքստի ողջ իմաստը։ Իր հերթին դեկլամացիան դժվարացնում է իտոնցացիոն-ռիթմիկ կրկնության ֆորմուլան։ Սրա հետևանքով մեծանում է դաշնամուրային նվագակցության դերը, որ սակայն երբեք չի խլացնում երգչի ձայնը։
Բովանդակության մեջ Վոլֆը կիրառում է «վարող մոտիվներ», որոնց վերադառնալով միջոցով ամրացնում է երաժշտության զարգացումը (այս հարցում կա որոշ ընդհանուր բան Վագների լեյտմոտիվյան տեխնիկայի հետ)։ Սրա հետ մեկտեղ, դաշնամուրային պարտիան հիացնում է իր մոդուլացիոն ազատությամբ։
Մեկ այլ առանձնահատկություն ևս Վոլֆին առանձնացնում մյուսներից. իր երգերից բաղկացած վոկալ ցիկլի երեք երգում նա փրձում է ոչ միայն տալ տեսքսի կոնկրետ բովանդակությունը, բայց և պոետի իդիվիդուալ գեղարվեստական մաներան։ Այդ իսկ պատճառով ցիկլն անվանել է «Մյորիկեի (կամ էյխենդրոֆի կամ Գյոթեի) բանաստեղծությունները ձայնի և դաշնամուրի համար»։
Վոլֆը շատ պահանջկոտ էր բանաստեղծություններն ընտրելու հարցում, ինչը հատուկ էր նաև Բրամսին, բայց վերջինիս հետաքրքրում էր ոչ թե գրական աղբյուրը ստեղծողի անհատականությունը, իր ընկալած բովադակությունը, էությունը։ Վոլֆի ստեղծագործություններում հանդիպում ենք և՛ դրամատիկ, և՛ երգիծական տեսարաններ…
Հուգո Վոլֆի նախընտրած պոետները
Գրել է գերմանացի երեք պոետների՝ Էդուարդ Մյորիկեի, Էյխենդրոֆի, Գյոթեի ստեղծագործություններով։ Մյորիկեի (1804-1875) պոեզիան նրան գրավել է գյուղական, կենցաղային թեմատիկայով, բնության հանդեպ սիրով։ Նրա թողած ժառանգության մոտ 1 քառորդով Վոլֆը ցիկլ է գրել՝ կազված 53 երգից։
Էյխենդրոֆի (ուշ ռոմանտիզմ, 1788-1857) պոեզիայում Վոլֆին գրավում էր կենսասիրությունը, ժողովրդական աղբյուրներին մոտ լինելը, բանաստեղծությունների երաժշտականությունը։ Վոլֆից մոտ կես դար առաջ Շումանն անդրադարձել է այս պոետին, բայց Շ-ի մոտ նա ներկայացվում էր կարծես լուսնային, թույլ-անկայուն լուսավորությամբ, իսկ Վոլֆը նրան ներկայացնում է արևային վառ փայլատակման մեջ, և 20 երգից կազմված իր ցիկլում ներկայացրել է հյութեղ, լուսավոր, ուրախ և երգիծական տեսարններ։
Գրել է 51 երգ Գյոթեի բանաստեղծութուններով։ Այստեղ ներկայացված են Գյոթեի տարբեր ժանրերի ստեղծագործություններ նրա ստեղծագործական տարբեր փուլերից։ Կան երգիծական տեսարաններ, սիրային ու փիլիսոփայական քնարերգություն։
Ցիկլերում գերակշռում է սիրային քնարերգությունը (իսպանականում կան նաև կրոնական մոտիվներ)։ Բայց «քնարերգություն» բառն այնքան էլ ճիշտ չէ էստեղ օգտագործել։ Դրանք կենդանի, լակոնիկ դիմանկարներ են, որտեղ ոչ միայն հերոսների հույզերն են ներկայացված, այլև փոքրիկ շտրիխներով ներկայացված է նրանց ինքնադրսևորումը, անհատականությունը։
Ծանոթագրություններ
Կատեգորիա:Ավստրիացի կոմպոզիտորներ Կատեգորիա:20-րդ դարի դասական կոմպոզիտորներ
Բուլեվտերիա
Բուլեվտերիա (Βουλευτήριο), վարչական կենտրոն անտիկ շրջանի Հին Հունաստանում։ Նախատեսված էր բուլեի նիստերի կամ սրբարանների միացյալ խորհրդի համար։ Բուլեվտերիոնը ուղղանկյունաձև շինություն էր, որտեղ առաստաղի համար նեցուկ էին հանդիսանում սյուները, իսկ նստատեղերի շարքերը բարձրանում էին աստիճաններով։ Հելլենիզմի ժամանակաշրջանի մեծ կառույցներում, երբ քաղաք-պետության կառավարողը դարձել էր խորհուրդը, գլխավոր սրահի առաջ տեղակայված էր սյուների պարագծով շրջապատված բակը՝ այգով և շատրվանով, իսկ մուտքը նշվում էր հանդիսավոր գավթով։
Խորհրդի անդամները (Ներկայացուցիչները) հավաքվում էին բուլեվտերիոնում՝ հանրային հարցերի շուրջ խորհրդակցելու և որոշում կայացնելու համար ։
Հունաստանում և հին հունական գաղութներում գոյություն ունի մի քանի բուլեվտերիոն։ Բուլեվտերիոնը պետք չէ շփոթել Պրիտենիոնի հետ, որտեղ գումարվում էր համաժողով գործադիր խորհրդի կողմից և հաճախ այն ծառայում էր որպես բուլեի ընդհանուր սրահ։
Աթենք
Նոր բուլեվտերիոնը կառուցվեց հին բուլեվտերիոնի արևմուտքում 5֊րդ դարի վերջին։ Այն ավելի փոքր, բայց ավելի բարդ էր, ամֆիթատրոնի նման համակարգով, կիսաշրջանաձև նստարանների 12 աստիճանաշարքով։
Օլիմպիա
Հին Օլիմպիայի բուլեվտերիոնը ձևավորված էր վաղ շրջանի հունական տաճարի նման, քառակուսի էր, պայտաձև։ Այն ուներ ամուր դասավորվածություն և տեղակայված էր քաղաքի ագորայի մոտ։
Արտաքին հղումներ
Կատեգորիա:Հին Հունաստանի ճարտարապետություն
Samsung Galaxy Watch
Samsung Galaxy Watch, խելացի ժամացույց, մշակված Samsung Electronics ընկերության կողմից։ Ժամացույցի մասին առաջին անգամ հայտարարվել է 2018 թվականի օգոստոսի 9-ին։ Galaxy Watch-ը ամերիկյան շուկայի համար պետք է թողարկվեր 2018 թվականի օգոստոսի 24-ին, Հարավային Կորեայի մի քանի բջջային օպերատորների և շուկայի համար 2018 թվականի օգոստոսի 31-ին, իսկ մնացած շուկաների համար 2018 թվականի սեպտեմբերի 14-ին    ։
2021 թվականի փետրվարի 27-ին, այն բանի հետո երբ Galaxy Watch Active2 և Galaxy Watch 3-ը ստացան թարմացում՝ ապաբլոկավորման էլեկտրամագնիսական ֆունկցիան եվրոպական երկրերի համար, Samsung-ն ավելացրեց այդ ֆունկցիան նաև Galaxy Watch և Watch Active համար  ։
Երկար տունը
«Երկար տունը» (The Long Home), ամերիկյան դրամատիկական ֆիլմ, որը նկարահանել է ռեժիսոր Ջեյմս Ֆրանկոն Ուիլյամ Գեյի համանուն վեպի հիման վրա։
Արտադրություն
2015 թվականի ապրիլի 6-ին հայտարարվել է այն մասին, որ Ջեյմս Ֆրանկոն՝ որպես դերասան, պետք է նկարահանվի այն ֆիլմում, որի ռեժիսորն ու պրոդյուսերը պետք է լինի հենց ինքը ։ Ուիլյամ Գեյի՝ 1999 թվականին հրատարակված «Երկար տունը» վեպն ադապտացրել են Վինս Ջոլիվեթն ու Սթիվ Յանասը ։ Ֆինանսավորմամբ ու արտադրությամբ զբաղվել է «RabbitBandini Productions» ընկերությունը, պրոդյուսերներ են դարձել Վինս Ջոլիվեթն ու Ջեյ Դևիսը, իսկ գործադիր պորդյուսեր՝ Ջիմ Ռիվն ու Ռոբերտ Հոլմի կրտսերը «Sonar Entertainment» ընկերությունից ։
Ապրիլի 16-ին Ֆրանկոն «Instagram»-ում հրապարակել է իր ֆիլմի դերասանների ցանկը, որում ներառվել են Ջոշ Հաթչերսոնը, Ալեն Քիգանը, Էշլի Գրինը, Թիմ Բլեյք Նելսոնը, Ջիմ Փերաքը և Սքոթ Հազեն ։
2015 թվականի մայիսի 1-ին պաշտոնապես հայտարարվել է, որ ֆիլմի գլխավոր դերերն ստացել են Թիմ Բլեյք Նելսոնը և Ջոշ Հաթչերսոնը ։ Մայիսի 4-ին նրանց են միացել Թիմոթի Հաթոնը, Քորթնի Լավը և Ջոնկառլո Էսպոզիտոն ։ Մայիսի 5-ին դերասանական կազմում ներառվել են Էշթոն Քաթչեր, Ջոշ Հարթնեթը, Զոյի Լևինը, Անալի Թիփթոնը, Սքոթ Հազեն ու Ռոբին Լորդ Թեյլորը ։
2015 թվականի ապրիլի 17-ին հայտարարվել է, որ նկարահանումներն անցկացվելու են Համիլթոնում և Ցինցինատիում (Օհայո նահանգ) ։ 2015 թվականի ապրիլի 21-ին Ֆրանկոն հայտարարել է ֆիլմի մի մասը Իթոնում և Լիբանանում (Օհայո նահանգ) նկարահանելու ցանկության մասին ։ Մեկ շաբաթ անց նրան նկատել են Իթոնում զբոսնելիս ։
Հիմնական նկարահանումներն սկսվել են մայիսի 1-ին Համիլթոնում ՝ համընկնելով Ֆրանկոյի մեկ այլ ֆիլմի՝ «Կոզայի» նկարահանումների հետ, որ սկսվել են մայիսի 17-ին Իթոնում ։ Նկարահանումները շարունակվել են երեք շաբաթ, և այդ ընթացքում դրանց մասնակցել են հարյուրավոր կամավոր ստատիստներ ։ Նկարահանումները նպաստել են Բաթլեր շրջանի տեղական տնտեսությանը, ինչի արդյունքում Օհայո նահանգի կառավարությունը ֆիլմի ստեղծողներին առաջարկել է հարկային արտոնություններ 288 355 դոլարի չափով ։
Արտաքին հղումներ
Կատեգորիա:Ամերիկյան դրամա ֆիլմեր Կատեգորիա:2019 ֆիլմեր Կատեգորիա:Ջեյմս Ֆրանկոյի ֆիլմեր Կատեգորիա:Ամերիկյան վեպերի էկրանավորումներ Կատեգորիա:Անգլերեն ֆիլմեր Կատեգորիա:Ամերիկյան անկախ ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:2010-ականների դրամա ֆիլմեր Կատեգորիա:Գրական ստեղծագործությունների էկրանավորումներ
Documenta
«documenta» (դոկումենտա), ժամանակակից արվեստի ցուցահանդես, որն անց է կացվում յուրաքանչյուր հինգ տարին մեկ Գերմանիայի Կասել քաղաքում։ Ցուցահանդեսը հիմնադրվել է 1955 թվականին, նկարիչ և կուրատոր Առնոլդ Բոդեի կողմից, Այգեգործության դաշնային ցուցահանդեսի շրջանակներում։ Առաջին documenta-յի ժամանակ ներկայացվել են ժամանակակից արվեստի վրա նշանակալի ազդեցություն ունեցած նկարիչներ (Պաբլո Պիկասո, Վասիլի Կանդինսկի և այլն)։ Ցուցահանդեսը նպատակ ուներ վերականգնել Գերմանիայում ավանգարդիստական ցուցահանդեսների ավանդույթը, որն ընդհատվել էր 1937 թվականին նացիստների կողմից, որոնք կազմակերպել էին «Դեգեներատիվ արվեստի» մերկացուցիչ ցուցահանդես ։ Արդյունքում documenta-ն դարձել է ժամանակակից արվեստի առավել նշանավոր իրադարձություններից մեկը։
Տերմինաբանություն
Ցուցահանդեսի անվանումը հորինված բառ է։ Ապագա անվանումը պետք է ցույց տար, որ յուրաքանչյուր ցուցահանդես ժամանակակից արվեստի ինքնատիպ փաստաթղթավորում է, որն անհասանելի է եղել գերմանական հասարակությանը նացիզմի ժամանակ։ Շշուկներ կային, թե այս տերմինի ստեղծման համար լատիներեն documentum բառը տրոհվել է docere (լատիներեն` ուսուցում) և mens (լատիներեն` ինտելեկտ) մասերի։ Այդ պատճառով այն հարմար բառ է համարվել, որն ընդգծել է documenta-յի մտադրություններն ու պահանջները ։
Յուրաքանչյուր documenta ունի իր ինքնատիպ տեսողական ինքնորոշումը, որոնցից մեծագույն մասը համապատասխանում է Բաուհաուզում ծագած տպագրական ոճին, որը բաղկացած է բացառապես տողային տառերից ։
Պատմություն
Գերմանացի ճարտարապետ, նկարիչ և պրոֆեսոր Առնոլդ Բոդեն եղել է առաջին դոկումենտայի նախաձեռնողը։ Ի սկզբանե այն նախատեսված է եղել որպես երկրորդական իրադարձություն, որը պետք է ուղեկցեր Այգեգործության դաշնային ցուցահանդեսին։ 1955 թվականին դոկումենտան հետաքրքրել է 130.000 այցելուի։ Ցուցահանդեսն առանձնապես կենտրոնացած չի եղել ժամանակակից արվեստի, այսինքն` 1945 թվականից հետո ստեղծված արվեստի վրա։ Դրա փոխարեն Բոդեն ցանկանում էր ցույց տալ այն ուղղությունների հանրային աշխատանքները, որոնք նացիստների ժամանակ հայտնի էին որպես դեգեներատիվ արվեստ։ Դրանք էին ֆովիզմը, էքսպրեսիոնիզմը, կուբիզմը և ֆուտուրիզմը։
Ժամանակի ընթացքում ցուցահանդեսի շեշտն սկսել է դրվել ժամանակակից արվեստի վրա։ Նախ ցուցադրությունը սահմանափակվել է միայն Եվրոպայում ստեղծված գործերով, այնուհետև սկսել են ներգրավվել Ամերիկայի, Ասիայի և Աֆրիկայի նկարիչների աշխատանքներ։ Չորրորդ դոկումենտան դարձել է առաջին ցուցահանդեսը, որն սկսել է եկամուտ բերել։ Այստեղ ցուցադրվել են փոփ արտ, մինիմալ արտ և կինետիկ արտ ուղղությունների աշխատանքներ ։ 1972 թվականի դոկումենտա 5-ի ժամանակ մեծապես ներկայացվել են մինիմալիստական և կոնցեպտուալ արվեստի աշխատանքները, ինչը շրջադարձային է եղել այս ոճերի` հանրության կողմից ընդունելության հարցում ։ Ութերորդ դոկումենտայի ժամանակ ևս մեկ տեղաշարժ է եղել արվեստի ոլորտում` սկսվել է ցուցադրվել պոստմոդեռն դիզայնը ։ Սոցիալական և մշակութային լայնամասշտաբ ցնցումների որոշակի քաղաքական կարևոր իրադարձությունները 1945, 1976 և 1977 թվականներին ժամանակագրական են դարձել դոկումնետա 10-ի համար, որում նկատելի էին արվեստի քաղաքական, սոցիալական, մշակութային և գեղագիտական գործառույթները։ Դոկումենտա 11-ը կազմակերպվել է այնպիսի թեմաների վերաբերյալ, ինչպիսիք են արտագաղթը, ուրբանիզացիան և հետգաղութային փորձը։ Օգտագործվել են լուսանկարներ, ֆիլմ և տեսահոլովակներ։ 13-րդ դոկումենտան նկարագրվել է որպես «լիովին ֆեմինիստական, գլոբալ և մուլտիմեդիային», որն իր մեջ ներառել է «մահացած նկարիչների աշխատանքներ և հին արվեստի առանձին պատառիկներ» ։